Kære Elgiganten 

Første gang jeg henvender mig til i Elgiganten Esbjerg, er for at få geninstalleret mit styresystem gennem et USB-stik, da det under mit eget forsøg var fejlet.
Elgiganten får min computer og vil hjælpe med problemet. Jeg blev fortalt, at et nyt styresystem ville få min computer til at være hurtigere - og dermed bedre. Da jeg henter den, fortæller de, at det havde været lidt sværere end forventet og at min harddisk voldte problemer, men at den skulle virke optimalt nu. 
Under dette besøg, fortæller jeres medarbejder, at lige netop min Mac kan få skiftet harddisken uden problemer og vil råde mig til at få det ordnet, hvis jeg ikke var tilfreds. Denne service er jeg tilfreds med. 

Efter to uger beslutter jeg for at få skiftet harddisken. Jeg henvender mig til Elgiganten Esbjerg, og de fortæller - som sidst -, det kan klares uden problemer og jeg vil få en "helt ny computer" tilbage. Og det er her problemet er - for det har jeg overhovedet ikke fået.
Efter 5 dage får jeg computeren i hånden og ingen forklaring fulgte med. Da jeg så kommer hjem og starter computeren kan jeg se, at den er geninstalleret til version 10.8.5, altså et 5 år gammel styresystem, som ikke længere modtager APPLE's opdateringer - og dermed kan jeg ikke få et andet styresystem på. Det betyder bla. også at mine internetbrowser også er forældet, hvilket betyder at mine streamingtjenester ikke virker. 
Jeg venter ca 14 dage tid før jeg kontakter dem, i en forventning om at opdateringerne kom. Jeg kontakter Kundeservice og de omstiller mig til medarbejderen, som ordnede computeren. Han beklager sig meget og fortælle at de havde prøvet ALT, og han intet kunne gøre. Medarbejderen havde hentet version 10 8.5, fordi det var den eneste måde computeren kunne komme starte. Medarbejderen fortæller at der er intet jeg kan gøre.  Jeg accepterer forklaringen, men undrer mig stadigvæk. 
Her står jeg tilbage med en nogenlunde computer og ca 1900kr fattigere. 

Jeg vil gerne have nogle nye øjne på sagen, og henvender mig til Elgiganten Århus på gågaden. Her møder jeg en medarbejder i Kundeservice, som bliver informeret om mit forløb med Elgiganten i Esbjerg. Han fortæller, at Aarhus-afdelingen sagtens kan give computeren et nyere styresystem, men at den stadig vil være langsom. Han mener derfor, at det ikke vil være en god løsning at få et nyere styresystem. Slutteligt konkluderer han mange gange, at løsningen er en ny computer. 
Hans fremtoning var uinteresseret, nedladende og uengageret. Han signalerede, at han ikke var interesseret i at få min computer til at virke igen. Jeg gik derfra med en rigtig træls følelse om, at Elgiganten ikke var interesseret i at hjælpe - men kun interesseret i at sælge mig en ny computer og få os hurtigst muligt videre. 

Nu har jeg en computer som virker, men som er uopdateret. Så uopdateret, at jeg ikke kan bruge streamingtjenester.  Elgiganten har ikke levet op til sin service, da det produkt jeg blev lovet ikke er det, som jeg har fået. 

Jeg har fået en ringe service, og føler mig dårligt behandlet. 
Næste gang jeg oplever problemer med lignende, vil jeg i hvert fald ikke gå til Elgiganten. Og jeg vil råde alle andre til ikke at benytte Elgiganten til at løse problemer med Apple-produkter.